Sijoitus on huomattava saavutus, sillä Tampere sijoittuu korkeammalle kuin useat eurooppalaiset pääkaupungit. Tampereen kaupunki on tehnyt pitkäjänteistä ja aktiivista työtä hyvän tapahtumajärjestäjän maineensa eteen. Kaupunki on ollut aktiivinen toimija ja kumppani kaupunkiin hankituissa suurtapahtumissa. Tämän lisäksi kaupungin omat yksiköt ovat osallisina tai järjestäjinä sadoissa pienemmissä tapahtumissa.

Suurtapahtumiin liittyvän haku- ja tukiprosessin valmistelusta vastaa Tampereen kaupungin suurtapahtumatyöryhmä, joka käsittelee vuosittain kymmeniä erilaisia ideoita tai hakemuksia. Näiden pohjalta työryhmä esittää kaupunginhallitukselle mitä tapahtumia Tampereen kannattaisi hakea.

Kesän 2018 merkittävimpänä tapahtumana kaupungissa järjestetään yleisurheilun nuorten MM-kilpailut, joihin on alustavasti ilmoittautunut 172 maata ja 1 730 urheilijaa. Kisat ovat eniten erillisiä kansallisuuksia keräävät kilpailut maailmassa vuonna 2018.